અન્ય મહત્ત્વની જાહેરાતમાં રિલાયન્સે કહ્યું છે કે તે ટેકનોલોજી પ્લેટફોર્મ કંપની બનવા તરફ આગળ વધી રહી છે. કંપની હાઇબ્રીડ ઓનલાઇન-ટુ-ઓફલાઇન ન્યૂ કોમર્સ પ્લેટફોર્મ ઊભું કરશે, જેમાં વ્યાપક તક રહેલી છે. મતલબ કે રિલાયન્સ હવે એમેઝોન જેવી ઈ-કોમર્સ કંપનીઓને ટક્કર આપશે. મુકેશ અંબાણીએ કહ્યું કે ‘અમે રિલાયન્સ રીટેલની ફિઝિકલ માર્કેટપ્લેસ સાથે જિયોના ડિજીટલ ઇન્ફ્રાસ્ટ્રક્ચર સર્વિસીસનું સંકલન અને તાદાત્મ્ય સાધીને તેનું સર્જન કરી શકીએ. આ પ્લેટફોર્મ રિલાયન્સ રીટેલ સ્ટોર્સના ૭૫૦૦ સ્ટોર્સમાં 35 કરોડથી વધારે મુલાકાતીઓ-ગ્રાહકો, જિયોના 21.5 કરોડ કરતાં વધારે ગ્રાહકો અને અંદાજિત 5 કરોડ જિયો ગીગા-હોમગ્રાહકો અને છેલ્લી ફિઝિકલ માર્કેટ કનેક્ટિવિટી પૂરી પાડતા સમગ્ર ભારતમાં રહેલા 3 કરોડ નાના વેપારીઓ અને દુકાનદારોને ભારત-ઇન્ડિયા જોડો હેઠળ સાથે લાવશે, એમ તેમણે જણાવ્યું હતું.